text: 和碩特北右末旗是青海蒙古的一旗，俗稱“庫魯克札薩、可魯札薩、柯魯溝扎薩”。顧實汗之裔。雍正三年授札薩克一等臺吉，世襲。佐領二。牧地在布喀河源沙爾諾爾之西。東至色爾柯克達巴，南至察罕陀羅海，西至薩爾魯克，北至庫爾魯克。布喀河在青海西，源出青海西北阿木尼厄枯山南，名喀喇錫納河，南流與英額池水會。池週一百五十餘裡，其水東南流，會於喀喇錫納河。復東南流，至天沁察罕峰北，與沙爾諾爾水會，即所稱善池也。諾爾週六十餘裡，其水東流，至天沁察罕峰前，亦入喀喇錫納河，又東流，受北來之羅子河、西爾哈河。又東，受北來之濟拉瑪爾臺河，乃名布喀河。又東流注青海。其河受六大水，岸闊流深，夏月人不可渡。青海左右諸水，無有大於此者。沿革.札薩克一等臺吉遊牧。墨爾根臺吉第六子額琳沁達什，初封固山貝子，晉多羅貝勒。以附羅卜藏丹津叛，削爵。有子三。雍正三年(1725年)，授次子達瑪琳色布騰札薩克一等臺吉。乾隆十四年(1749年)卒，無嗣。弟博貝襲，二十五年(1760年)卒，無嗣。詔以額琳沁達什長子巴特瑪色布騰之子旺札勒襲。四十七年(1782年)，詔世襲罔替。
metadata.dataset: erhwenkuo/wikipedia-zhtw
metadata.title: 和碩特北右末旗
metadata.url: https://zh.wikipedia.org/wiki?curid=4139533